দেওধনী নাচ (ইংৰাজী: deodhani dance) অসমৰ এবিধ পুৰণিকলীয়া নাচ। অসমৰ জনজাতীয় লোকসকলৰ মাজত এই নাচৰ প্ৰচলন বেছি। অসমৰ দেৱী পূজাত বহু জনজাতিৰ মাজত দেওধনী নাচৰ প্ৰথা আছে। দৰঙৰফালে দেওধনী নাচ বেছি জনপ্ৰিয়। দৰঙৰ দেওধনীসকলে মাৰৈ বা মনসা পূজাতহে নাচে। ঠাইবিশেষে অসমৰ আন আন ঠাইতো দেওধনী নাচৰ প্ৰচলন আছে। তেওঁলোকে কেচাঁইখাতী, সুবচনী, বুঢ়ী গোঁসানী ভুৰুলি আই, দুৰ্গা, বাথৌ, ব্ৰাই আদি পূজাত নাচে। দৰঙৰ দেওধনীৰ লগত সুকনানী (সুকবি নাৰায়ণী) আৰু ওজাপালি অনুষ্ঠান অপৰিহাৰ্য্য।